To mænd slap af sted med 2500 kroner.

Lørdag eftermiddag ville to udenlandske mænd veksle penge i Kvickly i Hobro, men de fik mange flere penge med, end de egentlig skulle have haft. Politiet i Hobro betegner det som et tricktyveri og fortæller til TV2/Nord, at det lykkedes mændene at skabe så meget forvirring, at de slap af sted med 2500 kroner for meget. Tyvene kørte væk i en hvid VW Golf på udenlandske nummerplader.